Document ID: 31996D0624

Komisjoni otsus,
17. oktoober 1996,
millega muudetakse nõukogu otsust 79/542/EMÜ, millega koostatakse kolmandate riikide loetelu, millest liikmesriigid lubavad importida veiseid, sigu, hobuslasi, lambaid, kitsi, värsket liha ja lihatooteid
(EMPs kohaldatav tekst)
(96/624/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. detsembri 1972. aasta direktiivi 72/462/EMÜ (tervishoiu- ja veterinaarinspektsiooni probleemide kohta veiste, lammaste, kitsede ja sigade ning värske liha ja lihatoodete impordil kolmandatest riikidest, [1] viimati muudetud Austria, Soome ja Rootsi ühinemisaktiga), eriti selle artiklit 3,
ning arvestades, et:
nõukogu otsuses 79/542/EMÜ, [2] viimati muudetud komisjoni otsusega 96/605/EÜ, [3] kehtestatakse loetelu kolmandatest riikidest, millest liikmesriigid lubavad importida veiseid, sigu, hobuslasi, lambaid, kitsi, värsket liha ja lihatooteid;
Argentiina ja Uruguay ametiasutused on esitanud komisjonile rahuldava teabe tervishoiu olukorra ja veterinaarstruktuuride kohta, mis vastutavad sõralistest ulukite liha kontrollimise eest mõlemas nimetatud riigis;
Tšehhi Vabariigi ametiasutused on esitanud komisjonile rahuldava teabe tervishoiu olukorra ja veterinaarstruktuuride kohta, mis vastutavad sigade katku vältimise eest metssigade puhul;
otsust 79/542/EMÜ tuleb vastavalt muuta;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 79/542/EMÜ lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 17. oktoober 1996

Labels: 3
17
5
6